
Către,  
Comisia pentru administrație publică și amenajarea teritoriului
Comisia pentru mediu și echilibru ecologic

AVIZ
asupra proiectului de Lege privind aprobarea Ordonanței Guvernului nr.13/2021 pentru modificarea Ordonanței Guvernului nr.18/2016 privind amenajarea spațiului maritim
(PLx 482/2021)


	În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre avizare cu proiectul de Lege privind aprobarea Ordonanței Guvernului nr.13/2021 pentru modificarea Ordonanței Guvernului nr.18/2016 privind amenajarea spațiului maritim, transmis cu adresa PLx 482 din 18.10.2021 şi înregistrat sub nr.4c-5/729/19.10.2021.
	Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
	Consiliul Legislativ, cu avizul nr.710/30.08.2021, a avizat favorabil proiectul de lege sus menţionat.
Proiectul de lege a fost adoptat de Senat în ședința din 11 octombrie 2021.
Potrivit prevederilor art.62 din Regulamentul Camerei Deputaţilor, republicat, cu modificările şi completările ulterioare, Comisia a dezbătut proiectul de Lege privind aprobarea Ordonanței Guvernului nr.13/2021 pentru modificarea Ordonanței Guvernului nr.18/2016 privind amenajarea spațiului maritim, în şedinţa din 03 noiembrie 2021. 
            În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de Lege privind aprobarea Ordonanței Guvernului nr.13/2021 pentru modificarea Ordonanței Guvernului nr.18/2016 privind amenajarea spațiului maritim.
În raport cu obiectul şi conţinutul său, proiectul de lege face parte din categoria legilor ordinare.


                        PREŞEDINTE,                                                           SECRETAR,

          Adrian-Ionuț CHESNOIU                               Constantin BÎRCĂ

